《京中饯别张挥使郑大尹》
明代·江源

怜君一别一悲歌，暝入花亭见绮罗。

白雁不闻云外过，云山况是客中过。壶觞须就陶彭泽，勋业终归马伏波。

莫道两京非远别，无由缩地欲如何。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。